ai4bharat/Pralekha huggingface dataset:
நுகர்வோர் நலன், உணவு மற்றும் பொது விநியோகம் அமைச்சகம்
பிரதமரின் ஏழைகள் நல உணவுத் திட்டத்தின் கீழ் சுமார் 80 கோடி பேருக்கு 278 லட்சம் மெட்ரிக் டன் உணவு தானியங்கள் இலவசமாக ஒதுக்கீடு செய்யப்பட்டுள்ளன
நாடாளுமன்ற மக்களவையில் கேள்விகளுக்கு எழுத்துப்பூர்வமாக பதிலளித்த மத்திய நுகர்வோர் விவகாரங்கள், உணவு மற்றும் பொது விநியோகத்துறை இணை அமைச்சர்கள் திருமிகு சாத்வி நிரஞ்சன் ஜோதி மற்றும் திரு அஷ்வினி குமார் சவுபே, கீழ்க்காணும் தகவல்களை அளித்தனர்:
2021 மே முதல் நவம்பர் வரையிலான ஏழு மாத காலக் கட்டத்தில் விநியோகிப்பதற்காக 278 லட்சம் மெட்ரிக் டன் உணவு தானியங்கள் ஒதுக்கீடு செய்யப்பட்டுள்ளன. பிரதமரின் ஏழைகள் நல உணவுத் திட்டத்தின் கீழ் சுமார் 80 கோடி பேருக்கு இவை இலவசமாக வழங்கப்படும்.
இதேபோன்று, 2020 ஏப்ரல் முதல் நவம்பர் வரையிலான 8 மாத கால கட்டத்திற்கு, சுமார் 80 கோடிப் பயனாளிகளுக்கு 322 லட்சம் மெட்ரிக் டன் உணவு தானியங்கள் ஒதுக்கீடு செய்யப்பட்டன. மத்திய தொகுப்பிலிருந்து ஒரு நபருக்கு ஒரு மாதத்திற்கு 5 கிலோ உணவு தானியங்கள் இலவசமாக வழங்கப்படுகின்றன.
இலக்கு நிர்ணயிக்கப்பட்ட பொது விநியோகத் திட்டத்தின் கீழ் கடந்த மூன்று வருடங்களில் நாடு முழுவதும் 19,410 வழக்குகளில் நடவடிக்கை எடுக்கப்பட்டுள்ளது.
அத்தியாவசியப் பொருட்கள் சட்டம் 1955-ன் கீழ், இலக்கு நிர்ணயிக்கப்பட்ட பொது விநியோகத் திட்டத்தின் விதிகளை மீறுவது சட்டப்பூர்வக் குற்றமாகும்.
பிரத்யேகமாக அரைக்கப்பட்ட அரிசியின் கொள்முதல் வேகமாக நடைபெற்று வருகிறது. 2021 ஜூலை 20 வரை 128.53 லட்சம் மெட்ரிக் டன் பிரத்தியேகமாக அரைக்கப்பட்ட அரிசியை இந்திய உணவுக் கழகம் கொள்முதல் செய்துள்ளது. முந்தைய வருடம் செய்யப்பட்ட கொள்முதல் 107.79 லட்சம் மெட்ரிக் டன்னாகும்.
அரிசி கொள்முதலுக்காக ஆங்காங்கே சேமிப்பு மையங்கள் வாடகைக்கு எடுக்கப்பட்டு, விடுமுறை நாட்களிலும் பணியாளர்களைப் பணியில் அமர்த்தி, அரிசி ஆலை உரிமையாளர்களை ஒன்றிணைத்து, சரக்குகளைத் துரிதமாக எடுத்துக் கொண்டு நடவடிக்கைகள் எடுக்கப்பட்டு வருகின்றன.
பிரதமரின் ஏழைகள் நல உணவுத் திட்டத்தின் கீழ், 2021 ஜூலை 14 வரை சுமார் 400.703 லட்சம் டன் உணவு தானியங்கள் விநியோகிக்கப்பட்டுள்ளன.
கொரோனா பெருந்தொற்று வருடங்கள் ஆன 2020-21 மற்றும் 2021-22-ல் பிரதமரின் ஏழைகள் நல உணவு திட்டத்தின் கீழ் மொத்தம் 600.814 லட்சம் டன் உணவு தானியங்கள் ஒதுக்கீடு செய்யப்பட்டுள்ளன.
2021 ஜூலை 1 நிலவரப்படி 603.56 லட்சம் டன்கள் கோதுமையும் 296.89 லட்சம் டன்கள் அரிசியும் மத்திய தொகுப்பில் உள்ளன. மொத்தம் 900.45 லட்சம் டன்கள் உணவு தானியங்கள் கையிருப்பில் உள்ளன.
நாடு முழுவதும் உள்ள நுகர்வோர் ஆணையங்களால் கடந்த மூன்று வருடங்களில் 3.20 லட்சம் வழக்குகள் தீர்த்து வைக்கப்பட்டுள்ளன.
நுகர்வோர் பாதுகாப்புச் சட்டம் 2019 படி, நுகர்வோர் நலன்களைப் பாதுகாப்பதற்காக மூன்று அடுக்கு நீதி வழங்கும் செயல்முறை நிறுவப்பட்டுள்ளது. மாவட்டம், மாநில மற்றும் தேசிய அளவில் நுகர்வோர் ஆணையங்கள் செயல்படுகின்றன.
நாடு தழுவிய பிரச்சாரங்கள் உள்ளிட்ட நடவடிக்கைகளும் மக்களிடையே விழிப்புணர்வை ஏற்படுத்துவதற்காக மேற்கொள்ளப்பட்டு வருகின்றன.
மேலும் விவரங்களுக்கு இந்த ஆங்கில செய்திக் குறிப்புகளைக் காணவும்:
https://pib.gov.in/PressReleasePage.aspx?PRID=1739493
https://pib.gov.in/PressReleasePage.aspx?PRID=1739491
https://pib.gov.in/PressReleasePage.aspx?PRID=1739490
https://pib.gov.in/PressReleasePage.aspx?PRID=1739488
https://pib.gov.in/PressReleasePage.aspx?PRID=1739485
-----
(Visitor Counter : 177
விண்வெளித்துறை
எதிர்வரும் சந்தராயன் – 2 நிலவுப்பயணம் குறித்த விவரங்களை இஸ்ரோ தலைவர் டாக்டர் ஜிதேந்திர சிங்கிடம் எடுத்துரைத்தார்
இந்திய விண்வெளி ஆராய்ச்சி நிறுவனம், இஸ்ரோவின் தலைவரும் விண்வெளித்துறைச் செயலாளருமான டாக்டர் கே. சிவன் இன்று  புது தில்லியில் மத்திய வடகிழக்கு மேம்பாடு , பிரதமர் அலுவலகம், பணியாளர், பொதுமக்கள் குறைத்தீர்ப்பு, ஓய்வூதியங்கள், அணுசக்தி, விண்வெளித்துறை இணை அமைச்சர் டாக்டர். ஜிதேந்திர சிங்கைச் சந்தித்தார். இந்தச் சந்திப்பின் போது இந்த ஆண்டு அக்டோபர்-நவம்பர் மாதவாக்கில் ஸ்ரீஹரிகோட்டாவிலிருந்து நிலவு நோக்கிச் செலுத்தப்படவுள்ள சந்தராயன்-2 குறித்து டாக்டர் கே. சிவன் அமைச்சரிடம் விளக்கினார்.
திட்ட விவரங்களை விளக்கிய டாக்டர் சிவன் சந்தராயன் – 2 திட்டம் மொத்தம் ரூ.800 கோடி செலவு பிடிக்கும் என்றும் இதில் ரூ.200 கோடி ஏவும் செலவினம் என்றும் ரூ.600 கோடி செயற்கை கோள் செலவினம் என்றும் கூறினார். இதே சந்தராயன் – 2 கலத்தை வெளிநாட்டிலிருந்து விண்ணில் செலுத்துவதாக இருந்தால் அதற்கு ரூ.1500 கோடி செலவாகும். இந்தச் செலவில் பாதி அளவில் சந்திராயன் ஏவப்படுகிறது என்று அவர் தெரிவித்தார்.
மேலும் விவரங்களுக்கு www.pib.nic.in என்ற வலைதளத்தைப் பார்க்கவும்.
(
சுகாதாரம் மற்றும் குடும்ப நலத்துறை அமைச்சகம்
உலக சுகாதார அமைப்பு தெரிவித்துள்ள புதிய வகை உருமாறிய கோவிட்19 பாதிப்பை எதிர்கொள்வதற்கான பொது சுகாதார ஆயத்தநிலை குறித்து மாநில/யூனியன் பிரதேசங்களுடன் மத்திய அரசு ஆலோசனை
பல்வேறு நாடுகளிலும், புதிய வகை உருமாறிய கோவிட்19 தொற்றான ஓமைக்ரான் பாதிப்பு காணப்படுவதால் எழுந்துள்ள நிலைமையை எதிர்கொள்வதற்கான நடவடிக்கைகள் மற்றும் ஆயத்தநிலை குறித்த ஆய்வுக்கூட்டம், மத்திய சுகாதாரத்துறை செயலாளர் திரு.ராஜேஷ் பூஷன் தலைமையில், நித்தி ஆயோக் உறுப்பினர் டாக்டர் வி.கே.பால் முன்னிலையில், புதுதில்லியில் இன்று நடைபெற்றது.
மத்திய – மாநில அரசுகளின் உயர் அதிகாரிகள் பங்கேற்ற இக்கூட்டத்தில் பேசிய சுகாதாரத்துறை செயலாளர் திரு.ராஜேஷ்பூஷன், மாநிலங்களுக்கு அனுப்பப்பட்டுள்ள மாற்றியமைக்கப்பட்ட வழிகாட்டு நெறிமுறைகள் மற்றும் ஆலோசனைகளைத் தவறாது பின்பற்றுமாறு வலியுறுத்தினார். வெளிநாடுகளிலிருந்து, வாண், கடல் மற்றும் தரைவழியாக வரும் பயணிகளின் உடல்நிலை குறித்து தீவிரமாகக் கண்காணிக்குமாறும் கேட்டுக் கொண்டார்.
பரிசோதனை, பின்தொடர்ந்து கண்காணித்தல் மற்றும் சிகிச்சையளித்தல் என்ற பாதுகாப்பு நடவடிக்கைகளை ஒருபோதும் கைவிட்டுவிட வேண்டாம் எனவும், மாநில அரசுகளுக்கு இக்கூட்டத்தில் அறிவுறுத்தப்பட்டது.
உருமாறிய ஓமைக்ரான் தொற்று, ஆர்டிபிசிஆர் மற்றும் ராபிட் ஆண்டிஜென் பரிசோதனைகளிலிருந்து தப்பிவிடாது என்பதால், பரிசோதனைகளை அதிகரிப்பதோடு, பாதிப்பு அறிகுறி உடையவர்களை முன்கூட்டியே கண்டறிந்து உரிய சிகிச்சை அளிக்கமாறும் மாநில அரசுகள் கேட்டுக் கொள்ளப்பட்டுள்ளன.
மொத்தமாக அதிகளவில் தொற்று பரவ வாய்ப்புள்ள பகுதிகளில் கண்காணிப்பை தீவிரப்படுத்தி, உரிய நேரத்தில் நிலைமையை திறம்பட கையாளுமாறும் மத்திய சுகாதாரத்துறை செயலாளர் அறிவுறுத்தினார்.
தொற்று பரவல் அதிகரித்தால், சிகிச்சைக்குத் தேவையான கட்டமைப்பு வசதிகளை உறுதி செய்வதோடு, போதுமான மருந்துப் பொருட்களை கையிருப்பு வைத்திருப்பதுடன், வீட்டுத் தணிமையில் இருப்பவர்களை முறையாக கண்காணிக்குமாறும், மாநில அரசுகளிடம் வலியுறுத்தப்பட்டது.
கோவிட்-19 தொற்று பாதிப்பு உறுதி செய்யப்பட்ட அனைத்து மாதிரிகளையும், மரபணு பரிசோதனைக்ககாக இன்சாகாக் ஆய்வுக்கூடங்களுக்கு அனுப்பிவைப்பதுடன், உரிய நேரத்தில் ஒருங்கிணைந்து பணியாற்றி, நிலைமையை திறம்பட கையாளுமாறும் அறிவுறுத்தப்பட்டது.
தகுதியுள்ள அனைவருக்கும் தடுப்பூசி செலுத்துவதை உறுதிசெய்யும் விதமாக, வீடு தேடிச்சென்று தடுப்பூசி போடும் இயக்கத்தை, டிசம்பர் 31-ந் தேதி வரை நீட்டிக்குமாறும், அனைத்து மாநிலங்கள் மற்றும் யூனியன் பிரதேச அரசுகளையும், மத்திய சுகாதாரத்துறை செயலாளர் திரு.ராஜேஷ் பூஷன் கேட்டுக் கொண்டார்.
பிரதமர் அலுவலகம்
அக்டோபர் 9 பிரதமர் அரியானா பயணம்
நாளை பிரதமர் திரு. நரேந்திர மோடி ரோத்தக்கில் உள்ள சம்ப்லாவுக்கு பயணம் மேற்கொள்ள உள்ளார்.
தீன்பந்து சர் சோட்டு ராம் அவர்களின் உருவச் சிலையை பிரதமர் திறந்து வைக்கவுள்ளார். சர் சோட்டு ராம் விவசாயிகளின் நலனுக்காகவும், பிற்படுத்தப்பட்டோர் மற்றும் நலிந்த பிரிவினருக்கான முன்னேற்றத்திற்காகவும் அயராது பாடுபட்ட முக்கிய தலைவராவார். கல்வித் துறை மற்றும் பிற சமூக பிரச்சினைகளுக்காக அவர் மேற்கொண்ட செயல்களுக்காகவும் அவர் நினைவில் கொள்ளப்படுகிறார்.
சோனேபட்டில் நடைபெறவுள்ள பொதுக்கூட்டத்தில் பிரதமர் ரயில்பெட்டி சீரமைப்பு மையத்திற்கான அடிக்கல்லை நாட்டுவார். இந்த திட்டத்தின் முடிவில் வடமண்டலத்தில் ரயில்பெட்டிகளுக்கான முக்கிய பழுதுபார்ப்பு மற்றும் பராமரிப்பு வசதி மையமாக அமையும் இம்மையம். இந்த மையம் சிறந்த கட்டமைப்பு தொழில்நுட்பங்கள், நவீன கருவிகள் மற்றும் சுற்றுச்சூழலுக்கு ஏற்ற வசதிகளுடன் அமைக்கப்படவுள்ளது.
பிரதமர் அலுவலகம்
உத்தரப் பிரதேசத்தின் அயோத்தியில் பகவான் ஸ்ரீ ராம்லாலா விரஜ்மானை தரிசித்து பூஜை செய்த பிரதமர்
ஸ்ரீ ராம ஜென்மபூமி தீர்த்த க்ஷேத்ரா தளத்தை ஆய்வு செய்கிறார்
தீபாவளியை முன்னிட்டு, உத்தரப் பிரதேசத்தில் உள்ள அயோத்திக்கு இன்று சென்ற பிரதமர் திரு நரேந்திர மோடி, பகவான் ஸ்ரீ ராம்லாலா விரஜ்மானை தரிசனம் செய்து பூஜை செய்தார்.
ஸ்ரீ ராம ஜென்மபூமி தீர்த்த க்ஷேத்ரா அமைந்துள்ள இடத்தை பிரதமர் பார்வையிட்டார். இந்த புனிதத் திட்டத்துடன் தொடர்புடையவர்களுடனும், கோவிலை உருவாக்குபவர்களுடனும் குறிப்பாக தொழிலாளர்களுடனும் பிரதமர் உரையாடினார்.
தகவல் மற்றும் ஒலிபரப்பு அமைச்சகம்
நடனம் சார்ந்த நிகழ்ச்சிகளில் குழந்தைகளுக்கு உரிய பிரதிநிதித்துவம் வழங்குமாறு அனைத்து தனியார் தொலைக்காட்சி நிறுவனங்களுக்கும் அறிவுறுத்தல்
நடன நிகழ்ச்சிகளை ஒளிபரப்பும்போது மிகுந்த கட்டுப்பாட்டுடன், கண்ணியமாகவும், எச்சரிக்கையுடனும் நடந்து கொள்ளவும், தொலைக்காட்சிகளுக்கு ஆலோசனை
இளம் மற்றும் ஈர்ப்புத் திறனுடைய குழந்தைகளுக்கு ஏற்படும் மன அழுத்தத்தைத் தடுக்க இந்த முயற்சிகள் உதவும்
திரைப்படங்கள் மற்றும் பிறவகையான பொழுதுபோக்கு ஊடகங்களில், பிரபலமான நடனக் கலைஞர்கள் வெளிப்படுத்தும் உடல் அசைவுகளை, நடனம் சார்ந்த தொலைக்காட்சி நிகழ்ச்சிகளில் பங்கேற்கும் குழந்தைகளும் வெளிப்படுத்துவதை காணமுடிவதாக தகவல் ஒலிபரப்பு அமைச்சகம் தெரிவித்துள்ளது. இதுபோன்ற அசைவுகளை வெளிப்படுத்துவது அவர்களது வயதுக்கு பொருத்தமற்றது என்பதோடு, இதுகுறித்து அவ்வப்போது, உரிய ஆலோசனைகள் வழங்கப்படுகிறது. அத்துடன் இத்தகைய நிகழ்ச்சிகள், குழந்தைகளிடையே மன அழுத்தத்தை ஏற்படுத்துவதோடு, மிக இளைய மற்றும் ஈர்ப்புத்தன்மையுடைய வயதில் பல்வேறு விளைவுகளை ஏற்படுத்துகிறது.
1995ஆம் ஆண்டு கேபிள் தொலைக்காட்சி நெட்வொர்க்  சட்டத்தில் தெரிவிக்கப்பட்டுள்ள நிகழ்ச்சிகள் மற்றும் விளம்பர நெறிமுறைகளை பின்பற்றி, அனைத்து தனியார் தொலைக்காட்சிகளும் நடந்து கொள்ள வேண்டும். இந்த விதிமுறைகளின்படி, குழந்தைகளின் தரத்தை தாழ்த்தக்கூடிய எந்தவொரு நிகழ்ச்சியும் தொலைக்காட்சிகளில் இடம்பெறக்கூடாது. இதுதவிர, குழந்தைகளுக்கான நிகழ்ச்சிகளில் எந்தவிதமான கெட்ட வார்த்தைகளோ அல்லது வன்முறையை தூண்டும் காட்சிகளோ இடம்பெறக்கூடாது.
இதுகுறித்து தகவல் ஒலிபரப்பு அமைச்சகம் அனைத்து தனியார் தொலைக்காட்சிகளுக்கும் அனுப்பியுள்ள ஆலோசனையில், நடன நிகழ்ச்சிகள் அல்லது அதுபோன்ற நிகழ்ச்சிகளில் பங்கேற்கும் குழந்தைகளை அநாகரீகமாகவோ, பிறரை தூண்டும் விதமாகவோ அல்லது முறையற்ற வகையிலோ காட்டுவதை தவிர்க்குமாறு அறிவுறுத்தப்பட்டுள்ளது. தனியார் தொலைக்காட்சி நிறுவனங்கள் இயன்ற அளவுக்கு கட்டுப்பாடு, கண்ணியத்துடன், மிகுந்த எச்சரிக்கையுடன் இதுபோன்ற நிகழ்ச்சிகளை ஒலிபரப்புமாறும் அறிவுறுத்தியுள்ளது.
PIB Headquarters
பிஎஸ்என்எல் வழங்கும் குடியரசு தின சலுகை
நாட்டின் 71-வது குடியரசு தினத்தை முன்னிட்டு, பிஎஸ்என்எல் நிறுவனம் தனது வாடிக்கையாளர்களை கவரும் வகையில், 1999 திட்டம் கூடுதலாக 71 நாட்களுக்கு செல்லத்தக்க வகையில் புதிய சலுகையை அறிவித்துள்ளது. இதன்படி, 1999 திட்ட வாடிக்கையாளர்கள் தற்போது 365 நாட்கள் இத்திட்டத்தை பயன்படுத்தி வரும் நிலையில், புதிய திட்டத்தின்படி 436 நாட்களுக்கு, பிற எந்தவொரு நிறுவனத்தின் வாடிக்கையாளர்களையும் கட்டுப்பாடு இன்றி தொடர்பு கொள்வதுடன், ஒரு நாளைக்கு 3 ஜிபி இணையதள பயன்பாடு மற்றும் 100 எஸ்எம்எஸ் அனுப்பும் வசதியை பெறுவார்கள். மேலும் பிஎஸ்என்எல் தொலைக்காட்சிக்கு 365 நாள் சந்தா செலுத்துவோர் பிஎஸ்என்எல் டியூன் உள்ளிட்ட கூடுதல் சலுகைகளையும் இலவசமாக பெற முடியும். இந்த சலுகை 26 ஜனவரி 2020 முதல், 15 பிப்ரவரி 2020 வரை கிடைக்கும்.
மத்திய அரசுக்கு சொந்தமான பிஎஸ்என்எல் நிறுவனத்தின் மீது நம்பிக்கை வைத்துள்ள வாடிக்கையாளர்கள், தொலைபேசி எண்ணை மாற்றாமல் ஒரு நிறுவனத்திலிருந்து மற்றொரு நிறுவனத்திற்கு மாறிக் கொள்ளும் வசதியின் கீழ் ஏராளமானோர் பிஎஸ்என்எல் சந்தாதாரர்களாக மாறி வருகின்றனர். சமீபத்திய ட்ராய் புள்ளி விவரங்களின்படி, கம்பியில்லா தொலைபேசி சந்தையில், பிஎஸ்என்எல் நிறுவனத்தின் இந்தியா முழுமைக்கான சந்தை மதிப்பு 2019 நவம்பர் மாதத்தில் 10.19%-ஆகவும், பிஎஸ்என்எல் உரிமம் பெற்ற பகுதிகளில், அதாவது தில்லி மற்றும் மும்பை நீங்கலாக 11.07%-ஆகவும் அதிகரித்திருப்பது தெரிய வந்துள்ளது.
பிஎஸ்என்எல் நிறுவனம் தனது வாடிக்கையாளர்களுக்கு குறைந்த கட்டணத்தில் சிறந்த சேவை வழங்க உறுதிபூண்டுள்ளதாகவும், அந்நிறுவனத்தின் செய்திக் குறிப்பில் தெரிவிக்கப்பட்டுள்ளது.
பிரதமர் அலுவலகம்
ஆண்ட்ரூ யூல் & கம்பெனி லிமிடெட் மூலம் தேயிலை ஏற்றுமதி 431% அதிகரித்திருப்பதைப் பிரதமர் பாராட்டியுள்ளார்
தேயிலை ஏற்றுமதியை 431% அதிகரித்ததற்காக, கனரகத் தொழில்கள் அமைச்சகத்தின் கீழ் உள்ள ஆண்ட்ரூ யூல் & கம்பெனி லிமிடெட் நிறுவனத்திற்குப் பிரதமர் திரு நரேந்திர மோடி இன்று பாராட்டு தெரிவித்தார்.
மத்திய அமைச்சர் டாக்டர் மகேந்திர நாத் பாண்டேயின் ட்விட்டருக்கு பதிலளித்து பிரதமர் வெளியிட்ட ட்விட்டர் செய்தியில் கூறியிருப்பதாவது:
"வாழ்த்துகள் பல! தற்சார்பு இந்தியா என்ற தீர்மானத்தை அடையும் திசையில் இது பெரிய சாதனையாகும்."
குடியரசுத் துணைத் தலைவர் செயலகம்
சுகாதாரத் திட்டங்களுக்கு விரிவான விளம்பரம் அளிக்க வேண்டும் : குடியரசுத் துணைத் தலைவர்
அடல் அம்ரித் அபியான் இயக்கத்தைத் தொடங்கி வைத்தார்
தீராத நோய்கள் மற்றும் நீண்டகால உடல்நலக்குறைப்பாட்டால் பாதிக்கப்பட்டுள்ளவர்கள் மற்றும் இளைஞர்கள், வயது முதிர்ந்தோருக்கான மருத்துவக் காப்பீட்டுத் திட்டங்கள் பற்றி தெரிந்து கொள்ளும் வகையில் விரிவான விளம்பரம் அளிக்கப்பட வேண்டும் என்று குடியரசுத் துணைத் தலைவர் திரு.எம்.வெங்கையா நாயுடு வலியுறுத்தியுள்ளார். 3.2 கோடி பேருக்கு தரமான மருத்துவ சேவை வழங்கும், அசாம் மாநில அரசின், அடல் அம்ரித் அபியான் இயக்கத்தை குவஹாத்தியில் இன்று தொடங்கி வைத்து அவர் பேசினார். அசாம் மாநில ஆளுநர் பேராசிரியர் ஜகதீஷ் முகி, முதலமைச்சர் திரு.சர்பானந்தா சோனாவால், மாநில சுகாதாரம் மற்றும் குடும்பநலத்துறை அமைச்சர் டாக்டர் ஹிமந்தா பிஸ்வா சர்மா உள்ளிட்டோர் நிகழ்ச்சியில் கலந்து கொண்டனர்.
கிராமப்புறங்களில் உள்ள மக்களுக்கு மருத்துவ வசதி அளிக்கும் அரசின் முயற்சிகளுக்கு தனியார் துறை பெருமளவில் உதவ வேண்டும் என்று குடியரசு துணைத் தலைவர் கேட்டுக் கொண்டார். தரமான மருத்துவச் சேவைகள் அவற்றை பெறுவோரின் ஆரோக்கியத்தை முன்னேற்றுவதாக இருக்க வேண்டும் என்றும் அவர் கூறினார். நிதிப் பிரச்சினையால் மக்களுக்கு பாதிப்பு ஏற்படாமல் தடுக்கும் வகையில் மருத்துவச் சேவைகளை வழங்கி அவர்களை பாதுகாக்க வேண்டும் என்றும் அவர் வலியுறுத்தினார்.
தற்போதைய நவீன கால வாழ்க்கை முறையில் பல்வேறு தொற்றுநோய்கள் பரவ வாய்ப்புள்ளது என்றும் இளைஞர்களைப் பாதிக்கும் இத்தகைய நோய்கள் பரவுவதைத் தடுக்கும் வகையில் முயற்சிகள் மேற்கொள்ளப்பட வேண்டும் என்று அவர் கேட்டுக் கொண்டார். உடல் உழைப்பு இல்லாத வாழ்க்கை முறை, நொறுக்குத்தீனிகளை உண்பது, உடல் நலத்துக்கு தீங்கு விளைவிக்கும் மதுப்பழக்கம் மற்றும் புகைப்பழக்கம் போன்றவை மக்களுக்கு பாதிப்பை ஏற்படுத்தும் என்ற விழிப்புணர்வை மருத்துவச் சேவை வழங்கும் அனைத்துப் பிரிவினரும் ஏற்படுத்த முயற்சிக்க வேண்டும் என்று குடியரசு துணைத் தலைவர் கேட்டுக் கொண்டார்.
பள்ளிகள் மற்றும் கல்லூரிகளில் மாணவர்களுக்கு உடற்பயிற்சியைக் கட்டாயப் பாடமாக்க வேண்டும் என்றும் நோய்கள் பற்றிய பாடத்தைச் சேர்த்து பள்ளிப் பாடத்திட்டத்தில் மாற்றம் கொண்டுவர வேண்டும் என்றும் குடியரசுத் துணைத் தலைவர் வலியுறுத்தினார். இயன்ற இடங்களில் எல்லாம் யோகா, ஆசனங்களைக் குழந்தைகளுக்கு கற்பிக்க வேண்டும் என்று அவர் அறிவுறுத்தினார்.
வடகிழக்கு மாநிலங்கள் இந்தியாவின் இதர பகுதிகளைப் போன்று கிராமப்புறங்களில் மருத்துவ வசதிகள் மற்றும் போதிய மருத்துவர்கள் இல்லாத நிலை நிலவுவதாக குடியரசு துணைத் தலைவர் கூறினார். மேலும் அதிக மருத்துவக் கல்லூரிகளைத் திறப்பதன் மூலமும், கிராமப் பகுதிகளில் மருத்துவ வசதிகளை அளிப்பதன் மூலமும் இந்த இடைவெளியைப் போக்க வேண்டும் என அவர் வலியுறுத்தினார்.
குடியரசுத் துணைத் தலைவரின் முழுமையான உரைக்கு www.pib.nic.in. என்ற வலைதளத்தைப் பார்க்கவும்
----
(Visitor Counter : 60
பெண்கள் மற்றும் குழந்தை நலன் அமைச்சகம்
கடத்தலில் தப்பியவர்களுக்கான நிர்பயா நிதி
மாநிலங்களவையில் கேள்வி ஒன்றுக்கு எழுத்துபூர்வமாக பதில் அளித்த மத்திய பெண்கள் மற்றும் குழந்தைகள் மேம்பாட்டுத்துறை அமைச்சர் திருமதி. ஸ்மிரிதி சுபின் இராணி எழுத்துபூர்வமாக தாக்கல் செய்த பதிலில் கூறியதாவது:
கொரோனா பெருந்தொற்று காலத்தில், மனித கடத்தலை தடுப்பது பற்றி அறிவுறுத்தல்களை அனைத்து மாநிலங்கள் / யூனியன் பிரதேசங்களுக்கும் மத்திய உள்துறை அமைச்சகம் கடந்த 2020-ம் ஆண்டு ஜூலை 6ம் தேதி வழங்கியது.
கடத்தல் மற்றும் பாலியல் தொழிலில் இருந்து தப்பியவர்களுக்கு சட்ட உதவிகளை அளித்து மறுவாழ்வு வழங்க ‘நல்சா’ என்ற திட்டத்தை மத்திய அரசு உருவாக்கியது. மனித கடத்தல் சம்பவங்கள் தடுப்பு, மீட்பு மற்றும் மறுவாழ்வு நடவடிக்கைகளுக்காக ‘உஜ்ஜாவலா’ திட்டத்தை பெண்கள் மற்றும் குழந்தைகள் மேம்பாட்டு அமைச்சகம் அமல்படுத்தியது.
பாதிக்கப்பட்டவர்களுக்கு இழப்பீடு வழங்கும் திட்டங்களை மாநில அரசுகள் மற்றும் யூனியன் பிரதேசங்களும் அறிவித்தன. இதற்கு உதவ, உள்துறை அமைச்சகம் நிர்பயா நிதியிலிருந்து கடந்த 2016-17ம் ஆண்டில் ரூ.200 கோடியை மானியமாக வழங்கியது. பாதிக்கப்பட்டவர்களுக்கு இழப்பீடு வழங்க இந்த நிதியை மாநிலங்கள் பயன்படுத்தின. இதன் விவரங்கள் இணைப்பில் கொடுக்கப்பட்டுள்ளன.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1784153
மனித வள மேம்பாட்டு அமைச்சகம்
ஐஐடி தில்லி உருவாக்கிய கொவிட் துரித பரிசோதனை உபகரணம் : மத்திய அமைச்சர் திரு சஞ்சய் தோத்ரே தொடங்கிவைத்தார்
தில்லி ஐஐடி உருவாக்கிய கொவிட்-19 துரித பரிசோதனை உபகரணத்தை மத்திய கல்வித்துறை இணையமைச்சர் திரு சஞ்சய் தோத்ரே இன்று தொடங்கி வைத்தார்.
இந்த துரித பரிசோதனை உபகரணத்தை தில்லி ஐஐடியின் உயிரிமருத்துவ பொறியியல் துறை போராசிரியர் டாக்டர் ஹர்பல் சிங் தலைமையிலான ஆராய்ச்சியாளர்கள் உருவாக்கியுள்ளனர்.
இந்த பரிசோதனை உபகரண தொடக்க விழாவில் தில்லி ஆராய்ச்சியாளர்கள் மற்றும் அவர்களுடன் இணைந்து பணியாற்றிவர்களை பாராட்டிய மத்திய அமைச்சர் திரு சஞ்சய் தோத்ரே கூறியதாவது:
நாட்டில் கிடைக்கும் கொவிட் பரிசோதனை உபகரணத்தில், இந்த தொழில்நுட்பம் புரட்சியை ஏற்படுத்தும். ஐஐடி தில்லியின் வளங்களை பயன்படுத்தி இந்த உபகரணம் உருவாக்கப்பட்டுள்ளதை அறிந்து பெருமையடைகிறேன் என்று அவர் கூறினார்.
இந்நிகழ்ச்சியில் பேசிய தில்லி ஐஐடி இயக்குனர் பேராசிரியர் வி.ராம்கோபால் ராவ், ‘‘ ரூ.399-க்கு ஆர்டி பிசிஆர் பரிசோதனை உபகரணத்தை தில்லி ஐஐடி கடந்தாண்டு ஜூலை மாதம் தொடங்கியது. இது இந்த பரிசோதனை செலவை குறைத்தது. தில்லி ஐஐடியின் தொழில்நுட்பத்தை பயன்படுத்தி 8 மில்லியின் பிபிஇ உடைகள் இதுவரை விநியோகிக்கப்பட்டுள்ளன. தற்போது அறிமுகம் செய்யப்படும் கொவிட் துரித பரிசோதனை உபகரணம், பரிசோதனையை எளிதாக்கும், ஊரக பகுதிகளில் குறைவான செலவில் பரிசோதனை மேற்கொள்ள உதவும் என நம்புகிறோம்’’ என்றார்.
இந்த கொவிட் துரித பரிசோதனை உபகரணத்தின் சிறப்பம்சங்களை பேராசிரியர் ஹர்பல் சிங் விளக்கினார். இதற்கு இந்திய மருத்துவ ஆராய்ச்சி கவுன்சில் சான்றளித்துள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1730283
பழங்குடியினர் நலத்துறை அமைச்சகம்
ஸ்டார்ட் அப் நிறுவனங்களில் முதலீடு செய்ததற்காக இந்திய பழங்குடி கூட்டுறவு சந்தைப்படுத்துதல் மேம்பாட்டு கூட்டமைப்பு  சிறப்பாக செயல்பட்ட பொதுத்துறை நிறுவனங்களுக்கான தேசிய விருதினை  வென்றுள்ளது.
நாடு முழுவதும் உள்ள பழங்குடியின மக்களின் வாழ்வாதாரத்தில் மாற்றத்தை ஏற்படுத்தும் வகையில் விடாமுயற்சியுடன் நிர்வாக இயக்குனர் பிரவீர் கிருஷ்ணா தலைமையிலான பழங்குடி கூட்டுறவு சந்தைப்படுத்துதல் மேம்பாட்டு கூட்டமைப்பு  குழுவினர் பணியாற்றி வருகின்றனர்.
அவர்களின் தாராளமய செயல்கள் மற்றும் முயற்சிகளுக்கு மதிப்பு மிக்க அங்கீகாரமாக கடந்த 2020 அக்டோபர் 14-ல் நடைபெற்ற நிகழ்வில் சிறப்பாக செயல்பட்ட பொதுத்துறை நிறுவனங்களுக்கான விருதை பெற்றுள்ளது. இந்த குழு ஒட்டுமொத்தமாக மூன்று விருதுகளை வென்றுள்ளனர். முன்மாதிரியாக ஊக்கமளிக்கும் தலைமைத்துவத்துடன் பணியாற்றிய தலைமை செயல் அதிகாரி பிரவீர் கிருஷ்ணாவுக்கு ஆண்டின் சிறந்த சிஇஓ மற்றும் தொலைநோக்கு தலைமைத்துவத்துவத்துக்கான விருது என்ற இரண்டு பிரிவுகளில் தனிநபர் விருதுகள் கிடைத்துள்ளன. ஸ்டார்ட் அப் நிறுவனங்களில் முதலீடு செய்ததற்காக குழுவுக்கான கூட்டு விருதும் கிடைத்துள்ளது.
தற்சார்பு இந்தியா மற்றும் சுயசார்பு பொருளாதாரம் எனும் நாட்டின் நோக்கங்களை நிறைவேற்றும் வகையில் தொடர்ந்து முக்கிய பணியாற்றி வரும் நிறுவனங்களின் தலைவர்கள், பொதுத்துறை நிறுவனங்கள், அரசு நிறுவனங்கள் ஆகியவை மேற்கொள்ளும் சிறப்பான முயற்சிகளை அங்கீகரிக்கும் வகையில் சிறப்பாக செயல்பட்ட பொதுத்துறை நிறுவனங்களுக்கான தேசிய விருது நிகழ்வை உலக மனித வளமேம்பாடு காங்கிரஸ் நடத்தியது.
மேலும் விவரங்களுக்கு இந்த ஆங்கில செய்தியை பார்க்கவும்;
https://pib.gov.in/PressReleasePage.aspx?PRID=1664357
பாதுகாப்பு அமைச்சகம்
ஐ ஏ எஃப் ஜாகுவார் சம்பவம்
ஜாம்நகர் விமானப்படை விமான நிலையத்தில் 08.06.2018 அன்று காலை 9.30 மணி அளவில் ஜாகுவார் போர் விமானம் தரையிறங்கும் போது விபத்துக்குள்ளானது. போர் விமானத்திற்கு லேசான சேதம் ஏற்பட்டது. விமானி காயங்கள் ஏதுமின்றி பத்திரமாக வெளியே அழைத்துவரப்பட்டார். இந்த சம்பவத்திற்கான காரணத்தை உறுதி செய்ய விசாரணைக்கு உத்தரவிடப்பட்டுள்ளது.
-----
(Visitor Counter : 56
பொருளாதார விவகாரங்களுக்கான மத்திய அமைச்சரவைக் குழு
பீகார் மாநிலத்தில் புதிய 4 வழி மேம்பாலம் அமைக்க அமைச்சரவை ஒப்புதல்
பிரதமர் திரு. நரேந்திர மோடி தலைமையிலான மத்திய பொருளாதார விவகாரங்கள் குழு 5.634 கிலோ மீட்டர் தூரத்திற்கு கங்கை நதியின் மேல் புதிய 4 வழி மேம்பாலத்தை அமைக்க ஒப்புதல் அளித்துள்ளது. இது ஏற்கனவே உள்ள எம்.ஜி. சேதுவிலிருந்து 38 மீட்டர் தொலைவில் உள்ளது. பீகார் மாநிலத்தின் பட்னாவில் உள்ள என்.எச்.
19-ல் அமைக்கப்பட உள்ள இந்த மேம்பாலத்தின் கட்டமைப்புக்கான மூலதன செலவு ரூ.2926.42 கோடியாகும். இந்த திட்டத்தின் கட்டுமான காலம் மூன்றரை ஆண்டுகள் ஆகும். ஜனவரி 2023 ஆம் ஆண்டு இந்த பணி நிறைவு பெறும். 14.500 கிலோ மீட்டர் தூரம் கொண்டுள்ள இந்த மெகா திட்டம் பீகார் மாநிலத்தின் பட்னா, சரன் மற்றும் வைஷாலி மாவட்டங்களின் வழியாக செல்லும்.
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
கொவிட்-19-க்கு இடையிலும், கோதுமை கொள்முதல் கடந்த வருடத்தை விட 15 சதவீதம் அதிகரித்துள்ளதாக மத்திய அமைச்சர் திரு ஜிதேந்திர சிங் கூறினார்
பிரதமர் திரு நரேந்திர மோடி தலைமையிலான அரசு கொவிட்-19-க்கு இடையிலும் அதிக உணவு தானிய கொள்முதலை உறுதி செய்திருப்பதாக மத்திய வட கிழக்கு மாகாண வளர்ச்சி இணை அமைச்சரும் , பிரதமர் அலுவலகம், பணியாளர், பொதுமக்கள் குறைகள், ஓய்வூதியம், அணு சக்தி மற்றும் விண்வெளி இணை அமைச்சருமான டாக்டர் ஜிதேந்திர சிங் இன்று கூறினார்.
நெருக்கடி காலங்களில் பிரதமர் திரு நரேந்திர மோடி தலைமையிலான அரசு விவசாயிகளின் தேவைகளை எவ்வாறு புரிந்து கொண்டு பூர்த்தி செய்கிறது என்பதற்கு இது ஒரு உதாரணம் என்று அவர் தெரிவித்தார்.
பசோலி மற்றும் ரியாசியில் விவசாயிகள், பஞ்சாயத்து பிரதிநிதிகள் மற்றும் உள்ளூர் சேவகர்கள் ஆகியோருடன் உரையாடிய திரு சிங், கோதுமை கொள்முதல் கடந்த வருடத்தை விட 15 சதவீதம் அதிகரித்துள்ளதாக தெரிவித்தார்.
பெருந்தொற்றின் போது கோதுமை, தானியங்கள் மற்றும் எண்ணெய் வித்துக்களின் கொள்முதல் நிலையங்களில் எண்ணிக்கை 3 மடங்கு அதிகரிக்கப்பட்டதாக மத்திய அமைச்சர் மேலும் கூறினார்.
மத்திய அரசால் அறிமுகப்படுத்தப்பட்டுள்ள வேளாண் சட்டங்கள் விவசாயிகளுக்கு சுதந்திரத்தை அளிக்கின்றன என்று அவர் கூறினார்.
சொந்த லாபத்துக்காக இந்த சட்டங்களை எதிர்ப்பவர்கள், இவற்றை வேளாண் சமூகத்தின் எதிரிகளைப் போலவும், சுரண்டுவர்களுக்கு ஆதரிப்பளிப்பவை போலவும் தவறாக சித்தரிக்கிறார்கள் என்று அவர் மேலும் கூறினார்.
மேலும் விவரங்களுக்கு, இந்த ஆங்கில செய்தி குறிப்பை படிக்கவும்:
https://pib.gov.in/PressReleasePage.aspx?PRID=1662317
----
(Visitor Counter : 182
விவசாயத்துறை அமைச்சகம்
ஷாங்காய் ஒத்துழைப்பு அமைப்பின் உறுப்பு நாடுகளின் வேளாண் அமைச்சர்களின் ஆறாவது கூட்டத்தில் மத்திய வேளாண் அமைச்சர் திரு தோமர் உரையாற்றினர்
புதுமையான தொழில்நுட்பங்களை உருவாக்க பல்வேறு நடவடிக்கைகளை இந்திய அரசு எடுத்து வருகிறது என்றும் கிராமப்புற இளைஞர்கள், விவசாயிகள் மற்றும் விவசாய பணிகளில் ஈடுபட்டுள்ள பெண்களுக்கு அதிகாரம் அளிப்பதற்காக தொழில்நுட்பங்களை ஆய்வகங்களிலிருந்து நிலத்திற்கு கொண்டு வருவதற்கான நடவடிக்கைகள் எடுக்கப்பட்டு வருகின்றன என்றும் மத்திய வேளாண் மற்றும் விவசாயிகள் நலன் அமைச்சர் திரு நரேந்திர சிங் தோமர் கூறினார்.
ஷாங்காய் ஒத்துழைப்பு அமைப்பின் உறுப்பு நாடுகளின் வேளாண் அமைச்சர்களின் ஆறாவது கூட்டத்தில் உரையாற்றிய அவர் இவ்வாறு கூறினார்.
தஜிகஸ்தானில் உள்ள துஷான்பேவில் இருந்து காணொலி மூலம் ஏற்பாடு செய்யப்பட்ட கூட்டத்தில் கலந்து கொண்டு பேசிய அமைச்சர், தீவிர கொரோனா பெருந்தொற்று காலத்தில்கூட இந்திய வேளாண் துறை சிறப்பாக செயல்பட்டதாக கூறினார். உணவு உற்பத்தியுடன் ஏற்றுமதியும் குறிப்பிடத்தகுந்த அளவு அதிகரித்து சர்வதேச உணவு பாதுகாப்புக்கு பங்களித்ததாக அவர் கூறினார்.
பசியை போக்கி, உணவு பாதுகாப்பை எட்டி, ஊட்டச்சத்தை மேம்படுத்துவதற்கான நீடித்த வளர்ச்சி இலக்கை எட்ட அரசு உறுதிபூண்டுள்ளது என திரு தோமர் தெரிவித்தார். செறிவூட்டப்பட்ட வகைகள் ஊட்டச்சத்துகளில் சிறந்து விளங்குவதாகவும், நாட்டின் ஊட்டச்சத்து விஷயங்களை எதிர்கொள்ள இவற்றுக்கு ஊக்கமளிக்கப் படுவதாகவும் அவர் கூறினார்.
விவசாயத்துறையின் வெற்றியில் பல்வேறு மைல்கற்களை இந்தியா எட்டியுள்ளதாக வேளாண் அமைச்சர் மேலும் கூறினார். பசுமைப் புரட்சி, வெண்மைப் புரட்சி, நீலப்புரட்சியோடு, பொது விநியோக திட்டம் மற்றும் விவசாயிகளுக்கான விலை ஆதரவு திட்டம் ஆகியவை உலகில் வேறு எங்கும் கிடையாது என்று அவர் கூறினார்.
கொள்கை வடிவமைப்பாளர்களின் லட்சியம், நமது வேளாண் விஞ்ஞானிகள் மற்றும் விவசாயிகளின் அயராத உழைப்பின் காரணமாக உணவு உற்பத்தியில் இந்தியா தன்னிறைவு அடைந்ததோடு மட்டும் இல்லாமல் உபரியாகவும் உற்பத்தி செய்து வருவதாக அவர் தெரிவித்தார்.
தானியங்கள், பழங்கள், காய்கறிகள், பால், முட்டை மற்றும் மீன் உற்பத்தியில் இந்தியா இன்றைக்கு முன்னணியில் உள்ளது என்று அவர் மேலும் கூறினார். கூட்டத்தில் கலந்துகொண்ட திரு தோமர் தலைமையிலான குழுவில் வேளாண் மற்றும் விவசாயிகள் நலன் இணையமைச்சர் திருமிகு ஷோபா கரந்த்லாஜே மற்றும் மூத்த அதிகாரிகள் கலந்து கொண்டனர்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:https://pib.gov.in/PressReleasePage.aspx?PRID=1745211
----
(Visitor Counter : 169